CELEX: 52021PC0545
Language: ro
Date: 2021-09-10
Title: Propunere de REGULAMENT AL CONSILIULUI de modificare a Regulamentului (UE) 2021/90 al Consiliului din 28 ianuarie 2021 de stabilire, pentru 2021, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră

COMISIA EUROPEANĂ
            Bruxelles, 10.9.2021
            COM(2021) 545 final
            2021/0287(NLE)
            Propunere de
            REGULAMENT AL CONSILIULUI 
            de modificare a Regulamentului (UE) 2021/90 al Consiliului din 28 ianuarie 2021 de stabilire, pentru 2021, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră 
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Regulamentul (UE) 2021/90 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Mediterană și în Marea Neagră trebuie să fie modificat pentru a se pune în aplicare reportarea cotei de calcan a UE neutilizate în 2020, în cadrul Comisiei Generale pentru Pescuit în Marea Mediterană (CGPM). 
            
            
               •Coerența cu dispozițiile existente în domeniul de politică vizat
            
            
               Măsurile propuse sunt concepute în conformitate cu obiectivele și normele politicii comune în domeniul pescuitului și sunt coerente cu politica de dezvoltare durabilă a Uniunii. 
            
            
               •Coerența cu alte politici ale Uniunii
            
            
               Măsurile propuse sunt coerente cu alte politici ale Uniunii, în special cu politicile din domeniul mediului. 
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temeiul juridic
            
            
               Temeiul juridic al prezentei propuneri îl constituie articolul 43 alineatul (3) din Tratatul privind funcționarea Uniunii Europene. 
            
            
               Obligațiile Uniunii în ceea ce privește exploatarea durabilă a resurselor acvatice vii decurg din obligațiile prevăzute la articolul 2 din Regulamentul (UE) nr. 1380/2013 al Parlamentului European și al Consiliului. 
            
            
               •Subsidiaritatea (în cazul competențelor neexclusive) 
            
            
               Propunerea este de competența exclusivă a Uniunii, în conformitate cu articolul 3 alineatul (1) litera (d) din tratat. În consecință, principiul subsidiarității nu se aplică. 
            
            
               •Proporționalitatea
            
            
               Propunerea respectă principiul proporționalității din următorul motiv: PCP este o politică comună. În conformitate cu articolul 43 alineatul (3) din tratat, obligația de a adopta măsurile de stabilire și de repartizare a posibilităților de pescuit îi revine Consiliului. 
            
            
               •Alegerea instrumentului
            
            
               Instrumentul propus: regulament. 
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
         
         
            
               •Evaluări ex post/verificarea adecvării legislației existente
            
            
               Nu se aplică. 
            
            
               •Consultări cu părțile interesate
            
            
               Nu se aplică.
            
            
               •Obținerea și utilizarea expertizei
            
            
               Nu se aplică.
            
            
               •Evaluarea impactului
            
            
               Domeniul de aplicare al regulamentului privind posibilitățile de pescuit este circumscris de articolul 43 alineatul (3) din tratat. 
            
            
               •Adecvarea reglementărilor și simplificarea
            
            
               Nu se aplică. 
            
            
               •Drepturi fundamentale
            
            
               Nu se aplică. 
            
            
               4.IMPLICAȚII BUGETARE
            
            
               Măsurile propuse nu vor avea implicații bugetare. 
            
            
               5.ALTE ELEMENTE
            
            
               •Planuri de implementare și măsuri de monitorizare, evaluare și raportare
            
            
               Nu se aplică. 
            
            
               •Documente explicative (în cazul directivelor)
            
            
               Nu se aplică. 
            
            
               •Explicarea detaliată a dispozițiilor specifice ale propunerii
            
         
         
            
               Modificarea propusă vizează modificarea Regulamentului (UE) 2021/90 al Consiliului, în particular a anexei VII, după cum se precizează în continuare.
            
            
               În 2020, conform datelor declarate în CGPM, Bulgaria a utilizat 83 % din cota sa anuală de calcan (adică 62 din cele 75 de tone). În mod similar, România a utilizat 93 % din cota sa anuală de calcan (adică 70 din cele 75 de tone). Aceste cifre duc la o utilizare totală de 88 % a cotei UE (adică 132 din cele 150 de tone). Prin urmare, cantitățile care nu au fost pescuite de UE până în 2021 corespund unui volum de aproximativ 18 tone.
            
            
               În conformitate cu planul multianual de gestionare a calcanului al CGPM, astfel cum a fost stabilit prin Recomandarea CGPM/41/2017/4 și astfel cum a fost modificat prin Recomandarea CGPM/43/2019/3, în special punctul 1 litera (e), „Cantitatea maximă neutilizată pe care o PCC o poate reporta într-un anumit an nu poate depăși 15 % din cota sa anuală inițială. Dacă stocul se află în stare critică, iar avizele științifice ale Grupului de lucru al CGPM privind Marea Neagră recomandă o reducere a mortalității prin pescuit, atunci reportarea oricărei cote neutilizate poate fi interzisă.’’.
            
            
               Cererea UE de reportare a cotei neutilizate în 2020 a fost prezentată în cadrul Comitetului pentru controlul conformității al CGPM (21 mai 2021), care a recunoscut situația excepțională creată de pandemia de COVID-19. Cererea de reportare a fost discutată, de asemenea, în cadrul Grupului de lucru al Comisiei pentru Marea Neagră, în cadrul unei reuniuni anticipate prevăzute în acest scop, în iulie 2021. Ulterior, Comisia CGPM a aprobat reportarea în cadrul celei de a 44-a sesiuni anuale ale sale.
            
            
               Prin urmare, decizia adoptată de CGPM trebuie să fie pusă în aplicare printr-o modificare a Regulamentului (UE) 2021/90 al Consiliului. 
            
            
               Astfel, repartizarea posibilităților de pescuit pentru calcan în Marea Neagră, stabilită prin Regulamentul (UE) 2021/90, trebuie să fie modificată pentru a reflecta ajustările cotelor de calcan ale Uniunii stabilite de CGPM în 2021. Repartizarea posibilităților de pescuit care rezultă din această subutilizare trebuie să se facă pe baza contribuției fiecărui stat membru la subutilizare, fără a se modifica cheia de alocare stabilită în Regulamentul (UE) 2021/90 în ceea ce privește alocarea anuală a cotelor de calcan ale Uniunii către statele sale membre. Ambele state membre vizate, Bulgaria și România, partajează în mod egal cotele de calcan ale Uniunii, cu o cheie de alocare care corespunde unui procent de 50 % din cotele de calcan ale Uniunii în Marea Neagră per stat membru.
            
            
               2021/0287 (NLE)
            
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE) 2021/90 al Consiliului din 28 ianuarie 2021 de stabilire, pentru 2021, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră 
               
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)Regulamentul (UE) 2021/90 al Consiliului stabilește, pentru 2021, posibilitățile de pescuit pentru stocuri de pește și grupuri de stocuri de pește, aplicabile în Marea Mediterană și în Marea Neagră
                  1
               . Regulamentul transpune în legislația Uniunii planul de gestionare a calcanului adoptat de Comisia Generală pentru Pescuit în Marea Mediterană (CGPM)
                  2
                pentru pescuitul de calcan în Marea Neagră (subzona geografică 29). 
            
            
               (2)În cadrul celei de a 44-a reuniuni anuale din 2021, CGPM a adoptat o decizie prin care constata că, în cursul anului 2020, Uniunea Europeană subexploatase cota sa de calcan și prin care aproba reportarea cotei neutilizate, ținând cont de situația excepțională creată de pandemia de COVID-19. Prin urmare, decizia CGPM trebuie să fie transpusă în legislația Uniunii.
            
            
               (3)Astfel, repartizarea posibilităților de pescuit în Marea Neagră, stabilită prin Regulamentul (UE) 2021/90, trebuie să fie modificată pentru a se reflecta ajustările cotelor Uniunii, stabilite de CGPM. Repartizarea posibilităților de pescuit care rezultă din această subutilizare trebuie să se facă pe baza contribuției fiecărui stat membru la subutilizare, fără a se modifica cheia de repartizare stabilită în Regulamentul (UE) 2021/90 în ceea ce privește alocarea anuală a TAC-urilor. 
            
            
               (4)Prin urmare, Regulamentul (UE) 2021/90 trebuie să fie modificat în consecință. 
            
            
               (5)Limitele de captură prevăzute de Regulamentul (UE) 2021/90 se aplică de la 1 ianuarie 2021. Prin urmare, dispozițiile introduse prin prezentul regulament în ceea ce privește limitele de captură trebuie să intre în vigoare cât mai curând posibil și să se aplice retroactiv de la 1 ianuarie 2021. Această aplicare retroactivă nu afectează principiile securității juridice și protecției încrederii legitime, întrucât posibilitățile de pescuit în cauză au crescut și nu au fost încă epuizate. Din motive de urgență, prezentul regulament trebuie să intre în vigoare imediat după publicarea sa,
            
            
         
         
            
               ADOPTĂ PREZENTUL REGULAMENT:
            
            
               Articolul 1 
                  Modificarea Regulamentului (UE) 2021/90 
            
            
            
               Anexa VII la Regulamentul (UE) 2021/90 se modifică în conformitate cu anexa la prezentul regulament.
            
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la 1 ianuarie 2021. 
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  
                        Regulamentul (UE) 2021/90 al Consiliului din 28 ianuarie 2021 de stabilire, pentru anul 2021, a posibilităților de pescuit pentru anumite stocuri de pește și grupuri de stocuri de pește aplicabile în Marea Mediterană și în Marea Neagră (JO L 31, 29.1.2021, p. 1-19).
               
               
                  
                     (2)
                  
                        Recomandarea CGPM/41/2017/4 astfel cum a fost modificată prin Recomandarea CGPM/43/2019/3.
               
            
      
    ---documentbreak--- 
      
         
               COMISIA EUROPEANĂ
            Bruxelles, 10.9.2021
            COM(2021) 545 final
            ANEXĂ 
            la
            Propunerea de Regulament al Consiliului
            de modificare a Regulamentului (UE) 2021/90 al Consiliului din 28 ianuarie 2021 de stabilire, pentru 2021, a posibilităților de pescuit pentru anumite stocuri de pește și grupuri de stocuri de pește, aplicabile în Marea Mediterană și în Marea Neagră
            
               
         
         
            
               ANEXĂ 
            
            
               În anexa VII la Regulamentul (UE) 2021/90, posibilitățile de pescuit pentru calcan în
            
            
               apele Uniunii din Marea Neagră se înlocuiesc cu următoarele: 
            
            
               „ANEXA VII
            
            
               POSIBILITĂȚI DE PESCUIT PENTRU NAVELE DE PESCUIT ALE UNIUNII ÎN MAREA NEAGRĂ
            
            
            
                     
                        Specie:
                     
                  
                  
                     
                        Calcan
                     
                  
                  
                     
                        Zonă:
                     
                  
                  
                     
                        Apele Uniunii din Marea Neagră – subzona geografică 29
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgaria
                     
                  
                  
                     
                        87,825
                     
                  
                  
                     
                  
                  
                     
                        TAC analitică 
                     
                     
                        Articolul 3 din Regulamentul (CE) nr. 847/96 nu se aplică
                     
                     
                     
                     
                        Articolul 4 din Regulamentul (CE) nr. 847/96 nu se aplică
                     
                  
               
                     
                        România
                     
                  
                  
                     
                        80,116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Uniunea
                     
                  
                  
                     
                        167,941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Între 15 aprilie și 15 iunie 2021 nu este autorizată nicio activitate de pescuit, inclusiv transbordarea, reținerea la bord, debarcarea și prima vânzare.